钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

依前食论其太阳半径得一十五分一十五秒较太阴半径略小甲戊线则并两轮半径为三十二分○五秒因太阴食甚在辛甲辛乃当时视距度○六分一十○秒初亏在壬即乙壬与甲己相等只三分三十三秒复圆在庚得丁庚

与甲癸相等，共八分五十三秒，而壬辛庚皆视距南
也。〈以上原本历指卷十四交食之六〉

《测食分》第一。〈凡八章。〉

算食而不溯食，将何以考？其法非强，天即自欺。故必
随测随算，了了于目，了了于手，则视差、视径、时分俱
准，而法乃得矣。

测太阴食分

常法全赖目力。因分太阳径为一十分，太阴径亦如
之。食甚时，则以所见不食之径，约略不能见之馀分，
设并见失光之体，庶几所食有半者。依此以测犹可，
此外则多有谬焉。何也？太阴未食以前，欲用器测全
径，食甚时，又测光所存之馀径，此际甚难。〈其光微又无从定中
线故〉且不正合于法，今补此阙，用太阴地景两径之比
例，及太阴见缺之边。如图地景心在丙，得乙戊辛弧
为边，太阴心在甲，以其乙丁辛边弧入景中为所缺，
自乙至辛作直线，更一直线联其两心及两边交切
之界于乙或辛为甲乙乙丙及甲丙，而甲丙及乙辛
以直角相交于己，使太阴入景之边，乙丁辛为六十。